Tím WordPress Slovensko na webe wp.sk avízoval, že sa začali prípravy na prvý WordCamp na Slovensku. Samozrejme ma táto informácia veľmi potešila. WordCamp je prestížne podujatie o všetkom okolo obľúbeného publikačného systému WordPress. Organizuje sa už niekoľko rokov, v USA sa WordCamp koná v nejakom štáte skoro každý mesiac. V Európe ich je pomenej, konajú sa najmä v západnej – u našich susedov je mŕtvo.
Prvý WordCamp sa uskutočnil v roku 2006, odvtedy ich prebehli stovky. Z organizačného hľadiska má WordCamp isté pravidlá a dobrovoľným organizátorom pomáha event naplánovať. Ten slovenský ešte nieje uvedený medzi pripravovanými no pravdepodobne sa uskutoční začiatkom roka 2012 v Žiline. Veľmi sa teším a organizátorom želám veľa síl a držím palec!